Γραφείο Τύπου Χρίστου Δήμα  
Βουλευτή Κορινθίας, Νέα Δημοκρατία  
[www.dimas.gr](http://www.dimas.gr/)

<http://www.dimas.gr/?p=5757>

**ΔΕΛΤΙΟ ΤΥΠΟΥ**

*11.09.2015*

Tο Δημαρχείο Σικυωνίων στο Κιάτο επισκέφθηκε σήμερα το πρωί ο βουλευτής Κορινθίας Χρίστος Δήμας. Κατά τη διάρκεια της συνάντησης στην οποία συμμετείχαν ο Δήμαρχος Σικυωνίων Σπύρος Σταματόπουλος, οι Αντιδήμαρχοι Γιάννης Μυττάς και Βασίλης Δομετίου, ο Πρόεδρος του Δ.Σ. Αναστάσιος Λεονάρδος, οι δημοτικοί σύμβουλοι Βασίλης Αλεξόπουλος και Γιάννης Σωτηρόπουλος και ο Γ.Γ. του Δήμου Χρήστος Ζαχαριάς, συζητήθηκαν θέματα που αφορούν τοπικά προβλήματα.

Σημειώνεται πως νωρίτερα το πρωί, ο Χρίστος Δήμας βρέθηκε στον σχολικό αγιασμό στην Κλένια όπου συνομίλησε με εκπαιδευτικούς και γονείς για τα μεγάλα προβλήματα και τις ελλείψεις που αντιμετωπίζει ο χώρος της εκπαίδευσης αλλά και για τις προσδοκίες ενόψει τη νέας σχολικής χρονιάς.

Αργότερα, ο Χρίστος Δήμας μαζί με τον βουλευτή Αττικής Μάκη Βορίδη, ο οποίος πραγματοποίησε επίσκεψη στην Κορινθία στο πλαίσιο επίσημης πρόσκλησης από την τοπική οργάνωση της Νέας Δημοκρατίας, επισκέφθηκαν το Δημαρχείο του Δήμου Λουτρακίου – Περαχώρας – Αγίων Θεοδώρων, τις Αθλητικές Κατασκηνώσεις (Sport Camp) και τον Οινοποιητικό Συνεταιρισμό Νεμέας.